Majstrovstvá sveta v zimnom plávaní 2018

náhľad|WSWC 2018-00 Súťaže

**Majstrovstvá sveta v zimnom plávaní 2018**  boli 11. Majstrovstvá sveta v zimnom plávaní, ktoré prebehli 6. až 10. marca 2018 v Tallinne. Boli podujatím typu *masters*, kedy sa súťaží vo vekových kategóriách mužov a žien s intervalom  5 rokov (konkrétne kategórie A až J2), štartuje sa  na princípe komerčných prihlášok (štart na 450 m stál 80€). Šampionát bol súčasťou osláv 100. výročia deklarácie o samostatnosti Estónska z 24.2.1918

## Základné informácie
**Organizátor podujatia:** Medzinárodná asociácia zimného plávanid IWSA (International Winter Swimming Association) so sídlom v Jelgave (Lotyšsko). 

**Miesto konania:** Prístav v Starom meste Tallinu, bazén 25 m bol vyrezaný v morskom ľade, teplota vody bola -0,8 až -0,5°C, k dispozícii bol aj náhradný bazén. 

**Poveternostné podmienky:** denné teploty vzduchu boli 0-5°C, súťažilo sa od 10. do 15. hod., v prípade súťaže na 450 m sa plávalo aj po zotmení (do skončenia súťaže). 

**Organizačné zabezpečenie:** centrálny  hotel Euroopa bol sídlom štábu WSWC (vo vzdialenosti asi 100 m od bazéna), pri bazénoch tribúny, priame prenosy pretekov boli vysielané v kuloároch do hotela Euroopa, šatne na prezliekárne boli spojené so saunami určenými pre súťažiacich po skončení ich disciplín. Všetci účastníci WSWC 2018 dostali účastnícky diplom a účastnícku pamätnú medailu. 

## Účasť a pravidlá
**Účasť:** 1100 súťažiacich, zo Slovenska sa súťaží zúčastnilo  58 plavcov/plavkýň, najväčšie skupiny otužilcov boli z Košíc a okolia (asi 40 osôb) a zo Žiliny (10 osôb). Súťažilo sa na tratiach 25, 50,100, 200 a 450 metrov a pre  plávanie 200 a 450 m boli nutné vyhlásenia o zdolaní definovaných kvalifikačných tratí vo vode do 5°C, zdravotné potvrdenia a EKG od lokálneho lekára a deň pred súťažami  boli povinné aj zdravotné kontroly na mieste (krvný tlak a EKG).

**Hlavné pravidlá:** plavci v jednotlivých kategóriách plávali v rozplavbách, z výsledných časov vzniklo konečné poradie. Súťažné plavecké štýly  boli  voľný spôsob, prsia a otváracou disciplínou boli preteky na  25 m štýlom motýlik. Súťaží sa vždy od najstaršej kategórie J2 po najmladšiu A. Súťažiaci na 1.-3. mieste získali medailey udeľované každodenne na konci súťaží.

## Výsledky a sprievodný program
**Najúspešnejšie tímy** plavcov boli z Nemecka, Ruska   a Česka (exaktné tabuľky úspešnosti štátov sa na WSWC nevedú), účastníci zo Slovenska získali jeden bronz a jedno striebro (obaja na trati 450 m). Najúspešnejších individuálnym plavcom bol Nemec Christof Wandratsch (Nemecko) s ôsmimi medailami z 9 disciplín a s najlepším absolútnym časom  na 450 m z 88 súťažiacich.

**Mimosúťažný program**: slávnostné otvorenie podujatia, seminár s témami zimného plávania a otužovania (aj so slovenskou účasťou), záverečná recepcia v neďalekom Estónskom námornom múzeu.

**Výletné ciele:**  v meste hlavne  historické centrum s centrálnym námestím,  parlamentný kopec s vyhliadkami na mesto, Polárium v ZOO s expozíciou ľadových  medveďov. Okolité výletné ciele tvorili  jachtársky prístav  Pirina vybudovaný pre Letné olympijské hry  1980 v Moskve a jednodňové výlety blízkym trajektom do Helsínk.

## Galéria

File:WSWC 2018-01 otvorenie WSWC 2018 (DSCN6045)-.jpg|thumb|WSWC 2018-01 otvorenie
File:WSWC 2018-02 nočný záver pretekov WSWC 2018 na 450 m (DSCN6241)-.jpg|thumb|WSWC 2018-02 preteky na 450 m
File:WSWC 2018-03 českí plavci na ceremónii udeľovania medailí na WSWC 2018 (DSCN6513)-.jpg|thumb|WSWC 2018-03 ceremónii udeľovania medailí
File:WSWC 2018-04 zázemie WSWC 2018 (DSCN6231)-.jpg|thumb|WSWC 2018-04 sauna
File:WSWC 2018-05 online prenosy súťaží WSWC 2018 (DSCN6102)-.jpg|thumb|WSWC 2018-05 online prenosy
File:WSWC 2018-06 otvorenie seminára WSWC 2018 - A. Jakovlevs, M.Yk-Hongisto (DSCN6793)-.jpg|thumb|WSWC 2018-06 otvorenie seminára
File:WSWC 2018-07 účastnícka medaila WSWC 2018 (DSCN7047)-.jpg|thumb|WSWC 2018-07 účastnícka medaila
File:WSWC 2018-08 Gala-party WSWC 2018 v Morskom múzeu Estónska (DSCN7356)-.jpg|thumb|WSWC 2018-08 Gala-party
File:WSWC 2018-09 Christof Wandratsch po WSWC 2018 (IMGP)-.jpg|thumb|WSWC 2018-09 Christof Wandratsch


## Referencie

## Externé odkazy
* IWSA - medzinárodná  asociácia zimného plávania (po anglicky)  
* IWSA (na openwaterpedia.org - po anglicky) 
* Estónske námorné múzeum (po anglicky)
* Christof  Wandratsch (po nemecky) 

2018
Kategória:Plávanie v Estónsku
Kategória:Športové podujatia v Tallinne
Kategória:2018 v Estónsku